CELEX: E2007P0004
Language: fi
Date: 2007-03-19 00:00:00
Title: Héraðsdómur Reykjavíkurin 19 päivänä maaliskuuta 2007 esittämä pyyntö saada EFTAn tuomioistuimelta neuvoa-antava lausunto asiassa Jón Gunnar Þorkelsson v. Gildi-lífeyrissjóður (Gildi-eläkerahasto) (Asia E-4/07)

15.11.2007   
            
            
               FI
            
            
               Euroopan unionin virallinen lehti
            
            
               C 272/20
            
         Héraðsdómur Reykjavíkurin 19 päivänä maaliskuuta 2007 esittämä pyyntö saada EFTAn tuomioistuimelta neuvoa-antava lausunto asiassa Jón Gunnar Þorkelsson v. Gildi-lífeyrissjóður (Gildi-eläkerahasto)
   (Asia E-4/07)
   (2007/C 272/08)
   Héraðsdómur Reykjavíkur (Reykjavikin käräjäoikeus) on pyytänyt 19 päivänä maaliskuuta 2007 päivätyllä kirjeellä, joka kirjattiin saapuneeksi EFTAn tuomioistuimen kirjaamossa 26 päivänä maaliskuuta 2007, EFTAn tuomioistuimelta neuvoa-antavaa lausuntoa asiassa Jón Gunnar Þorkelsson v. Gildi-lífeyrissjóður (Gildi-eläkerahasto) seuraavista kysymyksistä:
   
               1.
            
            
               Kattaako käsite ”sosiaalivakuutus”, sellaisena kuin se on ymmärrettävä ETA-sopimuksen ja erityisesti sen 29 artiklan sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 perusteella, oikeuden työkyvyttömyyskorvaukseen, joka perustuu Islannin eläkerahastojärjestelmän tapaisiin eläkerahastojärjestelmiin?
            
         
               2.
            
            
               Riippumatta siitä, onko vastaus ensimmäiseen kysymykseen myönteinen, käräjäoikeus kysyy seuraavaa: Voidaanko työntekijöiden vapaata liikkuvuutta koskevia ETA-sopimuksen määräyksiä ja erityisesti sopimuksen 28 ja 29 artiklaa tulkita niin, että Islannin eläkerahastojen perustamisasiakirjan sääntö — jonka mukaan erityisen korvausoikeuden (tulevan ajan oikeus) edellytyksenä on, että henkilö on maksanut vakuutusmaksuja eläkerahastojen yhteistyöstä tehdyn sopimuksen sopimuspuolena olevaan islantilaiseen eläkerahastoon vähintään kuuden kuukauden ajan onnettomuutta edeltävien 12 kuukauden aikana — on ETA-sopimuksen mukainen silloin, kun syy siihen, miksi henkilö ei täytä tätä edellytystä on se, että hän on muuttanut toiseen ETA-valtioon tehdäkseen aikaisempaa vastaavaa työtä, ja kun kyseinen henkilö on maksanut vakuutusmaksuja kyseisen valtion eläkerahastoon?
            
         
               3.
            
            
               Onko sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annettua neuvoston asetusta (ETY) N:o 1408/71 tulkittava niin, että työntekijöiden on esitettävä korvausvaatimuksensa siinä valtiossa, jossa he asuivat ja jossa he olivat oikeutettuja sosiaaliturvaan, silloin kun tapaturma sattui?